Source: https://alkotmanybirosag.hu/sajtomegjelenes?ev=2012
Timestamp: 2019-09-23 00:40:27
Document Index: 28397140

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Alkotmánybíróság | Sajtómegjelenések
Az Alkotmánybíróság megsemmisítette a jogi segítségnyújtásról szóló törvénynek azt a rendelkezését, amely kizárta, hogy a rászorulók alkotmányjogi panasz-eljárásban jogi tanácsot, képviseletet kaphassanak – közölte a testület szerdán.
Az ügyben érintett alkotmánybíró nem vehet részt annak elbírálásában
Egyértelmű szabályok rögzítik, hogy az alkotmánybírók nem vehetnek részt olyan ügy elbírálásában, amelyben valamilyen módon érintettek, így volt ez mindig Balsai István esetében is – közölte Bitskey Botond, az Alkotmánybíróság (Ab) főtitkára kedden az MTI-vel.
A hajléktalansággal foglalkozó múlt heti alkotmánybírósági határozatról
Bitskey Botond, az Alkotmánybíróság főtitkára és Vecsei Miklós, a Magyar Máltai Szeretetszolgálat alelnöke nyilatkozott a Népszabadságnak az Alkotmánybíróság múlt heti döntéséről, mely megsemmisítette a szabálysértési törvénynek a hajléktalanokra vonatozó rendelkezését, valamint azokat a törvényi rendelkezéseket, amelyek felhatalmazást adtak az önkormányzatoknak közösségellenes magatartások meghatározására
A hatóságok nem váltak eszköztelenné a valóban közrendsértő cselekményekkel szemben
A rendőrség és a közterületek felügyeletét ellátó szervek nem váltak eszköztelenné azokkal a – sok esetben a hajléktalansággal összekapcsolódó – szabálysértésekkel szemben, amelyek zavarják az embereket, vagyis sértik a közrendet – közölte Bitskey Botond, az Alkotmánybíróság főtitkára szerda este az MTI megkeresésére.
Paczolay Péter előadása a Nemzeti Közszolgálati Egyetemen
Hosszú távon gátolja az Alaptörvény funkciójának érvényesülését, ha napi politikai érdekekből módosítanak rajta – jelentette ki Paczolay Péter, az Alkotmánybíróság (Ab) elnöke a Nemzeti Közszolgálati Egyetemen tartott előadásában.
Paczolay Péter előadása Közép-európai Közjegyzői Kollokviumon
Paczolay Péter, az Alkotmánybíróság elnöke előadást tartott Sopronban, a Közép-európai Közjegyzői Kollokviumon, a közjegyzők alkotmányos helyzetéről, „A közjegyzők és a közhatalom” címmel.
Több mint 1500 egyenruhás fordult az AB-hez
Az alkotmánybírák hamarosan megkezdik azoknak a panaszoknak a tárgyalását, amelyeket rendőrök, tűzoltók nyújtottak be korhatár előtti nyugdíjazásuk szabályainak megváltozása miatt. Az Alkotmánybíróság idén végzett munkájáról nyilatkozva Bitskey Botond főtitkár a Magyar Nemzetnek elmondta: a rendvédelmi szervezetek több mint 1500 hivatásos állományú dolgozója kereste meg a testületet. Megtudtuk, a köznevelési törvény szintén napirendre kerül, hiszen az alapvető jogok biztosa nem ért egyet azzal, hogy a gyerekeknek három éves koruktól mindenképpen óvodába kellene járniuk, s hét évesen csak akkor mehetnének iskolába, ha ezt az iskolaérettségi vizsgálat lehetővé tenné számukra.
„Nem baj, megyünk a Donáti utcába”
A már elfogadott és beterjesztett újításokkal annyira más dimenzióba kerül a választási rendszer, ami indokolja az Alkotmánybíróság (AB) kontrollját – mondta a Magyar Hírlapnak Balsai István alkotmánybíró annak kapcsán, hogy a kormány előzetes normakontrollra küldené az új választási eljárási törvényt. Több mint két évtizedes politikusi múltjára alapozva Balsai nem tartja problémának, ha egy határozat kapcsán nem alakul ki konszenzus a testületben.
Paczolay Péter: Az Alkotmánybíróság döntéseit végre kell hajtani
Az Alkotmánybíróság (Ab) döntéseit meg kell valósítania a törvényhozónak, ez a jogállamiság egyik legfontosabb kritériuma – mondta Paczolay Péter, a testület elnöke az MR1-Kossuth Rádió 180 perc című reggeli műsorában csütörtökön a bírák nyugdíjazási szabályainak alkotmányellenességéről szóló Ab-határozat kapcsán.
MTI: Hétfőn döntés születhet a bírák nyugdíjazásának ügyéről
Döntés születhet a bírák nyugdíjazásának ügyéről az Alkotmánybíróság (Ab) nyári szünet előtti utolsó, hétfői ülésén – közölte az MTI érdeklődésére a testület főtitkára.